open-index/open-wikipedia-markdown huggingface dataset:
Sammfunktsioon

**Sammfunktsioon** on funktsioon, mida saab kirjeldada lõpliku arvu intervallide karakteristlike funktsioonide lineaarkombinatsioonina.

## Definitsioon
Funktsioon f\colon \mathbb{R} \rightarrow \mathbb{R} on sammfunktsioon, kui seda kirjeldab summa 
:f(x) = \sum\limits_{i=0}^n \alpha_i \chi_{A_i}(x)

kus n on intervallide arv, \alpha_i \in \mathbb{R}, A_i on intervall ja \chi_{A_i} on hulga A_i karakteristlik funktsioon.

Funktsiooni \chi_A nimetatakse hulga A karakteristlikuks funktsiooniks, kui 
:\chi_A(x) = \begin{cases}
  1, &  x \in A \\
  0, &  x \notin A. \\
 \end{cases} 

Sammfunktsiooni intervallidel järgnevad omadused:
# Intervallid on paarikaupa lõikumatud ehk \forall i, j ;  0 \le i,j \le n ;
##  i \neq j : A_i \cap A_j = \emptyset.
# Intervallide ühisosa katab terve reaaltelje ehk \bigcup_{i=0}^n A_i = \mathbb R.

Kui need omadused ei kehti, on võimalik funktsioon ümber kirjutada. Näiteks funktsiooni
:f(x) = 4 \chi_{[-5, 1)} + 3 \chi_{[0, 6)}

saab kirjutada ka 
:f(x) = 0\chi_{(-\infty, -5)} +4 \chi_{[-5, 0)} +7 \chi_{[0, 1)} + 3 \chi_{[1, 6)}+0\chi_{[6, \infty)}. 

## Omadused

* Kahe sammfunktsiooni summa ja korrutis on sammfunktsioon. Sammfunktsiooni korrutamine reaalarvuga annab samuti sammfunktsiooni.
* Sammfunktsiooni määratud integraal annab tükiti pideva funktsiooni.

## Näited

* Konstantne funktsioon on lihtsaim näide sammfunktsioonist. Antud juhul on funktsioonil ainult üks intervall  A_0=\mathbb R.

* Märgifunktsioon on lihtsaim mittekonstantne sammfunktsioon.

* Heaviside'i funktsiooni H(x) väärtus on negatiivsete arvude puhul 0, nulli puhul 0,5 ja positiivsete arvude puhul 1. See funktsioon leiab kasutust süsteemide sammkoste määramisel. Näiteks süsteemi sisendile konstantse pinge rakendamist mingiks ajaühikuks kirjeldab valem  V(t) = H(t-a) - H(t-b) , kus  a on pinge rakendamise alghetk ja b on pinge rakendamise lõpphetk. 

## Viited
Mõkola Lõssenko nimeline Lvivi Rahvuslik Muusikaakadeemia

**Mõkola Lõssenko nimeline Lvivi Rahvuslik Muusikaakadeemia** (ukraina keeles Львівська національна музична академія імені Миколи Лисенка) on muusikakõrgkool Ukrainas Lvivis. 

Kool on nimetatud ukraina helilooja, dirigendi ja muusikapedagoogi Mõkola Lõssenko järgi.
Venemaa keiserlikud teatrid

**Venemaa keiserlikud teatrid**, ka **õukonnateatrid** olid teatrid Venemaa Keisririigis, mis eksisteerisid riigi kulul ja olid keiserliku õukonna halduses aastatel 1756–1917.

Venemaa Keisririigi Õukonnaministeeriumi haldusalas tegutsevate keiserlike teatrite üldjuhtimist teostas direktsioon, kelle alluvuses olid Peterburi kontor ja Moskva kontor. Viimane keiserlike teatrite direktor (1901–1917) oli endine ratsaväepolkovnik Vladimir Teljakovski (1860–1924), kes 1898. aastal nimetati direktsiooni Moskva kontori valitsejaks ja 1901. aastal edutati direktoriks.

Teljakovski eelkäijaks selles ametis oli Keila-Joal sündinud vürst Sergei Volkonski, kes juhtis Venemaa keiserlike teatrite direktsiooni aastatel 1899–1901.

## Keiserlikud teatrid 19. sajandi teisel poolel
### Peterburis
*Maria teater, vene ooperi ja balleti keiserlik teater
*Aleksandra teater, keiserlik  vene draamateater
*Bolšoi Kammennõi teatr, itaalia ooperi keiserlik teater
*Mihhaili teater, prantsuse muusika- ja draamatrupi keiserlik teater
*Väike teater (tänapäeval Tovstonogovi Suur Draamateater), prantsuse, seejärel vene opereti keiserlik teater

### Moskvas
*Suur teater, vene ooperi ja balleti keiserlik teater
*Väike teater, keiserlik vene draamateater
Ukraina Riiklik Muusikaakadeemia

**Pjotr Tšaikovski nimeline Ukraina Riiklik Muusikaakadeemia** (ukraina keeles Національна музична академія України імені П. І. Чайковського) on muusikakõrgkool Ukrainas Kiievis. Kasutusel on ka nimetus **Kiievi konservatoorium**.

Kõrgkool on nimetatud vene helilooja Pjotr Tšaikovski järgi.
Kõrgusparandus

**Kõrgusparandus** (inglise keeles *pitch correction*) on audiosignaali intonatsiooni (helikõrguse) muutmine nii, et kõik noodid on võrdselt tempereeritud (näiteks nootide helikõrgused klaveril). See saavutatakse tavaliselt audiotarkvara või elektroonist seadet kasutades. Kõrgusparanduse seadmed saavutavad helikõrguste muutmise nii, et see ei mõjuta heli teisi parameetreid (näiteks tämber, helivaljus ning tempo). Kõrgusparandus esmalt tuvastab audiosignaali helikõrguse ning seejärel arvutab ja muudab audiosignaali vastavalt soovitud muutusele. Kõige rohkem kasutatakse kõrgusparanduse seadmeid levimuusikas ja lauluhääle helikõrguse parandamises.

## Ajalugu

Enne kõrgusparanduse leiutamist pidi solisti hääle helikõrguse parandamiseks terve laulu või sobimatu osa uuesti salvestama. Samuti ei saanud enne kõrgusparanduse seadmeid reaalajas parandusi teha. Mõnikord on see vajalik näiteks kontsertidel, et kiiresti muuta "möödalaulmine" õigeks. Küll aga kasutati laulu järgi suu liigutamist, kui esineja ei saanud piisavalt hästi laulda.

Kõrgusparandus oli suhteliselt tundmatu enne aastat 1997, kui tuli turule Antares Audio Technology automaatse häälestamise (Auto-Tune) kõrgusparanduse seade. See asendas varasema aeglase ja vaevarikka stuudiosalvestuse meetodi uue ja efektiivse moodusega, millel oli võimekus reaalajas helikõrgust parandada. Seda kasutati hiljem ka erinevatel esinemistel.

## Kasutus

### Kõrgusparandus
Kõige tavalisem kõrgusparanduse kasutusvaldkond on solisti hääle helikõrguse parandamine vale helikõrgusega nootidel. Kõrgusparandus kiirendab tööd laulude salvestamisel, sest niiviisi ei pea iga kord kehvemat osa uuesti salvestama, vaid saab seda teha vastavate seadmetega. Kõrgusparandust saab rakendada ka näiteks muusikaintrumentide helikõrguste parandamiseks. 

### Loomingulise efekti lisamine
Paljud artistid lisavad salvestusele kõrgusparanduse abil erinevaid efekte, mis muudab popmuusika veelgi mitmekesisemaks. 

### Harmooniate loomine
Kuna kõrgusparanduse abil saab helisignaali kõrgust muuta, siis kasutatakse seda ka harmooniate loomiseks. Sedasi ei pea artist mitu korda erineva helikõrgusega laulma, vaid piisab ühest salvestusest, mida saab kõrgusparanduse abil kohandada vastavalt soovile. 

## Kriitika
Kui kõrgusparandus muutus populaarsemaks, hakati seda liiga palju kasutama ning selle maine polnud eriti hea. Stuudiotes kasutati salaja kõrgusparandust, samal ajal väites, et seda ei tehta. Oli mitmeid arvamusi, et automaatne kõrgusparandus hävitab muusika ning lauluoskus pole enam nii eriline. Kui kõrgusparandust kasutada hästi, siis pole aru saadagi, et seda oleks kasutatud, kui aga seda teha rutakalt ja kehvemini, on hästi aru saada. Seetõttu kehvem kasutamine tekitas kõrgusparandusele halba mainet, aga professionaalne kasutamine seda mainet ei tõstnud.

## Viited
Ferfay

**Ferfay** on vald Põhja-Prantsusmaal Pas-de-Calais' departemangus.

Endine söekaevandus- ja nüüdne põllumajandusküla asub u. 16 km Béthune'ist läänes ja 50 km Lille'ist edelas, teede D341 ja D91 ristumiskoha ümbruses.

## Vaatamisväärsused

* St. Lugle-et-Saint-Luglieni kirik, pärineb 19. sajandist.
* 1944. aastal purustatud lossi varemed.

## Vaata ka

* Pas-de-Calais' departemangu haldusüksuste loend

## Viited
Festubert

**Festubert** on vald Põhja-Prantsusmaal Pas-de-Calais' departemangus. Küla oli Esimese maailmasõja ajal läänerindel ja purustati suuresti 1915. aasta mais Festubert'i lahingus.

Põllumajandusküla asub u. 8 km Béthune'ist idas ja 34 km Lille'ist edelas, teede D166 ja D72 ristumiskoha ümbruses.

## Vaatamisväärsused

* Notre-Dame'i kirik, pärast Esimest maailmasõda koos enamusega külast uuesti üles ehitatud.
* Sõjakalmistud.

## Vaata ka

* Pas-de-Calais' departemangu haldusüksuste loend
* Festubert'i kaitse (november 1914)
* Festubert'i lahing (mai 1915)
* Lysi lahing (1918) (Festubert oli selle lahingu lõunaservas)

## Viited
Karpenko-Karõi nimeline Kiievi Riiklik Teatri, Kino ja Televisiooni Ülikool

**Karpenko-Karõi nimeline Kiievi Riiklik Teatri, Kino ja Televisiooni Ülikool** (ukraina keeles Київський національний університет театру, кіно і телебачення імені І. К. Карпенка-Карого) on kõrgkool Ukrainas Kiievis.

Ülikool on nimetatud ukraina näitekirjaniku Ivan Karpenko-Karõi järgi. Praeguse nime sai 23. aprillil 2003. Enne restruktureerimist kandis õppeasutus mitmeid nimesid, üks neist on näiteks **Kiievi Teatrikunsti Instituut**.

## Viited

## Välislingid
*Koduleht
Petar Stojanović (jalgpallur)

**Petar Stojanović** (sündinud 7. oktoobril 1995 Ljubljanas) on Sloveenia jalgpallur, kes mängib paremkaitsjana Itaalia esiliiga klubis Sampdoria (laenul Itaalia kõrgliiga klubist Empoli) ja Sloveenia jalgpallikoondises.

Stojanović alustas klubikarjääri Sloveenias. Noorena mängis ta ka väravavahi ja ründava poolkaitsjana, kuid mõni aeg pärast 2011. aastal NK Mariboriga liitumist asus ta mängima paremkaitsjana. Maribori meeskonnas debüteeris ta Sloveenia kõrgliigas 2012. aasta märtsis ning sai 16 aasta ja 18 päeva vanuselt Maribori kõige nooremaks mängijaks Sloveenia kõrgliigas. Sloveenia kõrgliigas lõi ta esimese värava 17. mail 2014 mängus Gorica vastu. Maribori põhikoosseisu hakkas Stojanović regulaarselt kuuluma hooajal 2014/15.

2016. aasta jaanuaris sõlmis ta lepingu Horvaatia kõrgliigaklubiga Zagrebi Dinamo, kellega ta tuli viis korda Horvaatia meistriks.

2021. aasta juulis läks ta Zagrebi Dinamost laenule Empolisse, kuhu läks aasta hiljem püsivalt üle.

Sloveenia jalgpallikoondises debüteeris Stojanović 18. novembril 2014 mängus Colombia vastu. Koondisekarjääri esimese värava lõi ta 1. septembril 2021 MM-i valikmängus Slovakkia vastu.

## Saavutused
;Maribor
*Sloveenia PrvaLiga: 2011–12, 2012–13, 2013–14, 2014–15
*Sloveenia superkarikas: 2014
;Zagrebi Dinamo
*Prva HNL: 2015–16, 2017–18, 2018–19, 2019–20, 2020–21
*Horvaatia karikas: 2015–16, 2017–18, 2020–21
*Horvaatia superkarikas: 2019

## Viited
Majanduspiirkond

Soomes on **majanduspiirkond** (soome keeles *seutukunta*, rootsi keeles *ekonomisk region*) valdade ühendus. Soome jaguneb 69 majanduspiirkonnaks. Majanduspiirkondi on maakonnas üldjuhul mitu tükki.

## Majanduspiirkonnad maakondade kaupa

### [[Lapi maakond]] (1)

* Ida-Lapimaa piirkond 
* Kemi-Tornio piirkond
* Põhja-Lapimaa piirkond
* Rovaniemi piirkond
* Tornio oru piirkond
* Tunturi-Lapimaa piirkond

### [[Põhja-Pohjanmaa maakond]] (2)

* Koillismaa piirkond
* Nivala-Haapajärvi piirkond
* Oulu piirkond
* Oulunkaari piirkond
* Raahe piirkond
* Haapavesi-Siikalatva piirkond
* Ylivieska piirkond

### [[Kainuu maakond]] (3)

* Kajaani piirkond
* Kehys-Kainuu piirkond

### [[Põhja-Karjala maakond]] (4)

* Kesk-Karjala piirkond
* Joensuu piirkond
* Pielise Karjala piirkond

### [[Põhja-Savo maakond]] (5)

* Sise-Savo piirkond
* Kuopio piirkond
* Kirde-Savo piirkond
* Ülem-Savo piirkond
* Varkause piirkond

### [[Lõuna-Savo maakond]] (6)

* Mikkeli piirkond
* Pieksämäki piirkond
* Savonlinna piirkond

### [[Lõuna-Pohjanmaa maakond]] (7)

* Järviseutu piirkond
* Kuusiokunnati piirkond
* Seinäjoki piirkond
* Suupohja piirkond

### [[Pohjanmaa maakond]] (8)

* Sydösterbotteni piirkond
* Jakobstadi piirkond
* Vaasa piirkond

### [[Pirkanmaa maakond]] (9)

* Loode-Pirkanmaa piirkond
* Edela-Pirkanmaa piirkond
* Lõuna-Pirkanmaa piirkond
* Tampere piirkond
* Ülem-Pirkanmaa piirkond

### [[Satakunta maakond]] (10)

* Põhja-Satakunta piirkond
* Pori piirkond
* Rauma piirkond

### [[Kesk-Pohjanmaa maakond]] (11)

* Kaustineni piirkond
* Kokkola piirkond

### [[Kesk-Soome maakond]] (12)

* Äänekoski piirkond
* Jämsä piirkond
* Joutsa piirkond
* Jyväskylä piirkond
* Keuruu piirkond
* Saarijärvi-Viitasaari piirkond

### [[Päris-Soome maakond]] (13)

* Loimaa piirkond
* Salo piirkond
* Turu piirkond
* Vakka-Suomi piirkond
* Turunmaa piirkond (Åboland)

### [[Lõuna-Karjala maakond]] (14)

* Imatra piirkond
* Lappeenranta piirkond

### [[Päijät-Häme maakond]] (15)

* Lahti piirkond

### [[Kanta-Häme maakond]] (16)

* Forssa piirkond
* Hämeenlinna piirkond
* Riihimäki piirkond

### [[Uusimaa maakond]] (17 ja 18)

* Helsingi piirkond
* Loviisa piirkond
* Porvoo piirkond
* Raseborgi piirkond

### [[Kymenlaakso maakond]] (19)

* Kotka-Hamina piirkond
* Kouvola piirkond

### [[Ahvenamaa maakond]] (20)

* Ahvenamaa saarte piirkond (*Ålands skärgård*)
* Ahvenamaa maapiirkond (*Ålands landsbygd*)
* Mariehamni piirkond

## Viited
Ida-Lapimaa piirkond

**Ida-Lapimaa piirkond** on majanduspiirkond Soomes Lapimaa maakonnas.

Ida-Lapimaa asub Põhja-Soomes Venemaa piiri ääres. Piirkond on hõredalt asustatud. 2019. aastal elas seal 15 808 inimest, mis on 31% vähem kui aastal 2000.

## Vallad

* Kemijärvi linn
* Pelkosenniemi vald
* Posio vald
* Salla vald
* Savukoski vald
Kemi-Tornio piirkond

**Kemi-Tornio piirkond** on piirkond Soomes Lapimaa maakonnas.

## Vallad

* Kemi linn
* Keminmaa
* Simo
* Tervola
* Tornio linn
Fleurbaix

**Fleurbaix** (lääneflaami: *Vloerbeek*) on vald Põhja-Prantsusmaal Pas-de-Calais' departemangus.

Põllumajandusküla asub u. 24 km Béthune'ist kirdes ja 21 km Lille'ist läänes, teede D176 ja D171 ristumiskoha ümbruses, Nordi departemangu piiri ääres. Ojake *Becque du Biez* voolab läbi valla.

## Vaatamisväärsused

* Notre-Dame'i kirik, ehitatud 1929. aastal, arhitekt Louis Marie Cordonnier.
* Neli sõjakalmistut
* Kartuuslaste kloostri jäänused.

## Vaata ka

* Pas-de-Calais' departemangu haldusüksuste loend
* Fromelles'i lahing

## Viited
Jaak Kõdar

**Jaak Kõdar** (7. juuli 1940 Nava talu, Lilli küla, Karksi vald – 22. märts 2023) oli eesti prosaist, näitekirjanik ja kultuurikorraldaja.

Nõukogude ajal töötas ta tootmiskoondises Desintegraator. Asutust juhtinud Johannes Hindi poliitilise protsessi tõttu kandis Kõdar 1984–1987 karistust Rummu ja Murru vanglas, karistuse lõppedes ta rehabiliteeriti.

2005. aastal ehitas ta oma isatallu Navale (Viljandimaal Mulgi vallas Lilli külas) etenduspaiga Nava lava. Samast aastast korraldas ta seal Mulgi kultuuri festivali, kus etendati ka tema kirjutatud näitemänge.

Jaak Kõdar kirjutas ligi 30 raamatut, sh näidendeid, luulekogusid ja lasteraamatuid nii eesti kirjakeeles kui ka mulgi murdes. Ka andis ta välja oma isa mälestusteraamatu "Kaks elu".1970. aastatel töötas ka reporterina ETV-s.

2014. aastal nimetati ta Karksi valla aukodanikuks.

2017. aastal pälvis Kõdar Mulgi Kultuuri Instituudi auhinna Mulgimaa Uhkus.

Kõdar oli 2009. aastast Eesti Kirjanike Liidu liige. 1994. aastast kuulus ta Eesti Keskerakonda.

## Viited
Põhja-Lapimaa piirkond

**Põhja-Lapimaa piirkond** on majanduspiirkond Soomes Lapimaa maakonnas. See on Soome suurim ja hõredaimalt asustatud majanduspiirkond.

## Vallad

* Inari vald
* Sodankylä vald
* Utsjoki vald
Tornio oru piirkond

**Tornio oru piirkond** on majanduspiirkond Soomes Lapimaa maakonnas.

## Vallad

* Pello vald
* Ylitornio vald
Tunturi-Lapimaa piirkond

**Tunturi-Lapimaa piirkond** on majanduspiirkond Soomes Lapimaa maakonnas.

## Vallad

* Enontekiö vald
* Kittilä vald
* Kolari vald
* Muonio vald
Fouquereuil

**Fouquereuil** on vald Põhja-Prantsusmaal Pas-de-Calais' departemangus.

Põllumajandusküla asub 1,6 km Béthune'ist edelas ja 48 km Lille'ist edelas, teede D181 ja D181E ristumiskoha ümbruses. Lähedalt möödub Autoroute A26.

## Vaatamisväärsused

* St. Nicolas' kirik, pärineb 19. sajandist
* Vana veski
* Sõjakalmistu

## Vaata ka

* Pas-de-Calais' departemangu haldusüksuste loend

## Viited
Äestamine

**Äestamine** on mulla pindmine harimine, eesmärgiga takistada ja hävitada umbrohtude kasvu.    
    

Äestamise käigus kobestatakse mulla pind, mis aitab väetistel kiiremini mulda imenduda. Äestamise efektiivsus sõltub umbrohtude kasvufaasist: mida väiksemas arengufaasis on umbrohi, seda efektiivsem on äestamine. Tärkamisstaadiumis umbrohtudest rebitakse välja 11%, maetakse mulla alla 72% ja kahjustatakse 17%. Idulehtede kasvufaasis on äestamisega võimalik hävitada 60–70% umbrohtudest, see eest 2–4 pärislehe kasvufaasis hävib 30–50% umbrohtudest. 6–8 lehe kasvufaasis ei anna äestamine piisavat efekti. Hilisemas kasvufaasis olevate umbrohtude korral tuleb äkked seadistada suuremale survele maapinna suhtes. Samuti tagab suurem töökiirus tõhusama töö.

Eri liiki umbrohud reageerivad äestamisele erinevalt. Näiteks vesiheina ja põldkannikese äestamisel hävib 80–100% taimedest. Valget hanemaltsa äestades suudetakse hävitada aga 60–80% taimedest. Sammasjuureliste umbrohtude puhul on äestamise efektiivsus alla 60%, samas vähendatakse siiski umbrohtude seemnesaaki. Samuti on äestamise mõju väga väike vegetatiivselt paljunevatele umbrohtudele.

## Tehnikad

* **Tavaline äestamine**. Tavaline äestamine on vanim ja traditsioonilisem meetod, kus kasutatakse põllumajanduslikku redel- või lihtsaaluse äket. Selline meetod sobib ainult väiksematele aladele.
* '''Kiirkultivaator'''. Kiirkultivaatorid on võimsad masinad, mis kasutavad mitmeid kultiveerimiskettaid. Kiirkultivaatorid on tõhusad, kuna suudavad töödelda suuremaid alasid ning eemaldada umbrohtu.
* **Ristleja**. Ristleja on masin, mis koosneb kahest ristatud teradega kettast. Masin lõhub mulla pinnakihi, muutes selle lahtiseks ja viljakaks ning eemaldades samal ajal ka umbrohu. Ristleja sobib suurepäraselt muldadele, mida on varem töödeldud ja mida on raske harida.
* **Multilõikur**. Multilõikurid kasutavad mitut tera, et lõigata umbrohtu ja juuri ning töödelda mulda. Multilõikurid sobivad hästi raskete muldade jaoks, kus on palju kive ja muid takistusi.
* **Harimine**. Harimine on äestamistehnika, kus mulda töödeldakse eri tüüpi harimisriistadega, nagu vibrorullid, kõva kühvel, ketasvõrri jne. See meetod sobib hästi uute põllumajandusmaade ettevalmistamiseks ja muldade paremaks töötlemiseks.

## Ohud

Äestamine tekitab taimedele stressi, mis heades tingimustes on taimekasvule hea. Halbades tingimustes võib stressiga taimi kahjustada. Enne äestamist tuleb veenduda: 

# Äestada ei tohi liiga märga mulda.
# Põuasel ajal on äestamise efektiivsus väiksem.
# Äestada ei tohi perioodil, kui esineb öökülma.
# Taime kasvufaas peab kannatama äestamist. 

## Viited


## Allikad

# "Äestamine – milleks hea? - agronoom.ee"*. 7. aprill 2020. Vaadatud 25. märtsil 2023.*
# "Illustrated guide to tillage weeds" *Teagasc. Juuni 2014. Vaadatud 26. märts 2023.*
# "How to Till a Garden Efficiently and Quickly"*. The Spruce. Vaadatud 26. märtsil 2023.*
# "An Introduction to Weed Management for Conservation Tillage Systems"*. extension.psu.edu. Vaadatud 25. märtsil 2023.*
Kiievi Jumalaema Kaitsmise kirik Podilis

**Kiievi Jumalaema Kaitsmise kirik Podilis** (ukraina keeles Святопокровська Покровська церква) on õigeusu kirik Kiievi linnaosas Podili rajoonis, 18. sajandist pärit ehitismälestis.

## Ajaloost
Kahekorruseline kolme kupliga kivikirik püstitati aastail 1766–1772 ukraina barokkstiilis arhitekt Ivan Hrõhorovitš-Barski jooniste järgi samal kohal asunud 1685. aastal ehitatud ja tulekahjus hävinud puukiriku asemele. Kiriku kõrval seisab 1809. aastal ehitatud kellatorn. 1811. aastal sai kirik tulekahjus raskelt kannatada ja pühitseti 1817. aastal uuesti.

## Pildid

9.Київ Покровська церква.2.jpg|Vaade kirikule loodest
Intercession of the Theotokos church in Kiev 05.JPG|Vaade edelast
Pokrova Church in Kiev 2.JPG|Interjöör ikonostaasiga
Дзвіниця Покровської церкви. XVIII–XIX ст.jpg|Kellatorn


## Viited

## Välislingid
Храми Подолу. Покровська церква. - Україна Інкогніта
János Bud

**János Bud** (30. mai 1880 Dragomérfalva (tänapäeval Dragomirești, Rumeenia) – 7. august 1950 Budapest) oli Ungari poliitik ja statistik. Aastatel 1924–1928 Ungari rahandusminister ja 1929–1931 kaubandusminister.

Pärast õigusteaduse õpinguid Budapesti ülikoolis töötas ta riiklikus statistikaametis. Aastal 1910 sai tast kaubandusministeeriumi abisekretär ja järgmisel aastal Budapesti ülikooli statistikaõppejõud.

15. novembrist 1924 kuni 5. septembrini 1928 oli ta rahandusminister István Bethleni valitsuses, 31. augustist 1929 kuni 24. augustini 1931 oli ta samas kabinetis kaubandusminister.

Pärast poliitilise karjääri lõppu asus ta aastast 1931 tööle ülikooli õppejõuna.

## Isiklikku
Ta oli abielus Mária Földváryga.

Ta oli kreekakatoliiklane.
Adam7 algoritm

**Adam7 algoritm** (*PNG interlacing*) ondigitaalse pilditöötluse algoritm, mida kasutatakse PNG piltide astmeliseks dekodeerimiseks.
Algoritm tükeldab pildi 7 alampildiks vastavalt all toodud 8x8 pikslist korduvale mustrile.
 

\begin{matrix} 1 & 6 & 4 & 6 & 2 & 6 & 4 & 6 \\ 7 & 7 & 7 & 7 & 7 & 7 & 7 & 7 \\ 5 & 6 & 5 & 6 & 5 & 6 & 5 & 6 \\ 7 & 7 & 7 & 7 & 7 & 7 & 7 & 7 \\ 3 & 6 & 4 & 6 & 3 & 6 & 4 & 6 \\ 7 & 7 & 7 & 7 & 7 & 7 & 7 & 7 \\ 5 & 6 & 5 & 6 & 5 & 6 & 5 & 6 \\ 7 & 7 & 7 & 7 & 7 & 7 & 7 & 7\end{matrix}

Adam7 algoritm suurendab küll faili mahtu, aga tänu astmelisele dekodeerimisele muutub pilt kiiremini arusaadavaks kui tavalise jadamisi lahti pakkimise puhul.
Andmete lahtipakkimise käigus muutub pilt hägusest järjest detailsemaks.

Tänapäeva andmeedastuse kiiruste puhul ei ole pikslite jadamisi laadimine enam nii aeganõudev. Varasemate kiiruste puhul võimaldas Adam7 pilte mõistlikuma kiirusega kuvada ja pildi vaatajale jäi võimalus valida kui detailset pilti ta soovis alla laadida.

## Kasutus
Adam7 algoritmi kasutatakse enamasti veebibrauseris rastergraafika kuvamiseks.
Algoritm võimaldab andmetekadudeta pakkimist koos kiire piltide kuvamisega. 
Adam7 laseb pilte kuvada ilma neid tervenisti alla laadimata.
See tähendab kiirelt madala kvaliteediga pildi kuvamist, seni kui osasid piksleid veel alla laaditakse.
Mida rohkem piksleid on alla laaditud, seda teravamaks pilt muutub.

Algoritm töötab kahemõõtmeliselt, pakkides pilti nii vertikaalselt kui ka horisontaalselt.
See tagab pildi mõõtmete säilimise, kuna pilti venitatakse maksimaalselt kahekordse faktoriga.
Ühemõõtmelised algoritmid moonutavad pilti palju rohkem, nt GIF-i algoritm venitab esimesel pakkimisel pilti 8-kordselt edastades iga 8. horisontaalse rea.

## Algoritmi tööpõhimõte

Pildil olevad pikslid jaotatakse 8x8-pikslise mustri järgi alampiltideks 1-7.
Jaotamist alustades vasakust ülemisest nurgast ning mustrit korratakse pildi äärteni.

Saadud alampildid tükeldatakse ridade kaupa.

Pilt saadetakse alampiltide kaupa saajale, kus seda järjest lahti pakitakse.

Pildi lahtipakkimisel pikslidinterpoleeritakse ehk ennustatakse pikslite vahel puudu olevaid piksleid.

Kõik puuduvad pikslid arvutatakse (n-ö ennustatakse) ja pilt muutub sedamööda järjest selgemaks, mida rohkem piksleid on korrigeeritud (laaditud).

## Vaata ka
*Algoritm
*Digitaalne pilditöötlus
*Interpoleerimine
*Kadudeta pakkimine
*PNG
*Rastergraafika

## Viited
Tammleht

**Tammleht** on eesti perekonnanimi.

Nimede eestistamisel määrati Tammleht uueks perekonnanimeks isikuile endise perekonnanimega Donberk, Nordmann, Sumberg, Sumpärk, Tamberg, Tandorf ja Tertsius. 2023. aasta 1. jaanuari seisuga on perekonnanimi Tammleht 19 mehel ja 22 naisel.
Halli konstant

**Halli konstant**,  ka **Halli koefitsient**, tähis A_\mathrm{H}, on materjalikonstant, mida väljendatakse kuupmeetrites kuloni kohta (m3/kg). Halli efekti mõõtmisel on Halli konstant võrdetegur Halli pinge U_\mathrm{H} valemis:
: U_\mathrm{H} = A_\mathrm{H} \frac{IB_z}d,
kus I on juhti läbiv vool, B on magnetiline induktsioon ja  d on juhtiva kihi paksus. Siit saaqb avaldada Halli konstandi kujul
: A_\mathrm{H} = \frac{U_\mathrm{H}d}{IB_z}=\frac{E_y}{j_xB_z}.
Kihi paksuse d saab jätta arvesse võtmata, kui kasutatakse elektrivoolu tihedust j_x ja elektrivälja tugevust E_y.
Indeksid x, y, z osutavad siin vastavate suuruste orientatsioonile ristkoordinaadistikus.

Halli konstandi väärtus näitab, kui tugev peab olema elektriväli, et kompenseerida magnetvälja mõju liikuvatele laengukandjatele. 

## Konstandi tüüpilisi väärtusi

Halli konstandi tegelikud väärtused võivad esitatuist suuresti erineda. Erinevus tuleneb ühelt poolt materjali puhtusastmest ja teiselt poolt temperatuurist. Näiteks alumiiniumi puhul on kirjandusallikates toodud ka väärtus −34&#8239;·&#8239;10−12 m3∕&#8239;C . Kui Halli konstandil on positiivne väärtus, domineerib aukjuhtivus, negatiivse väärtuse korral  elektronjuhtivus.

## Ajaloost
Edwin Hall teatas oma kirjas ajakirjale American Journal of Mathematics 19. novembril 1879, et jagatis I\cdot B/U_\mathrm{H} on konstantne. Konstant nimetati hiljem tema järgi. Konstandi väärtusi ei saanud ta aga arvutada, sest elektron ja elementaarlaeng&nbsp;e olid tol ajal veel teadmata.

## Viited
Priimabaleriin

**Priimabaleriin** on teatris esimesel positsioonil olev baleriin, balletitrupi juhtiv solist, kes tantsib balletietendustes peaosi. Tegemist on kõrge kvalifikatsiooniga tantsijaga, kellel on rollide tõlgendamisel ainulaadne originaalsus, kõrge tehnika valdamine ja artistlikkus. Seda nimetust kasutatakse peamiselt puhtnominaalselt, näiteks meedias, intervjuudes, kriitilistes analüüsides jms. 

Eesti baleriinide kohta on austavat nimetust "priimabaleriin" pruugitud Helmi Puuri, Elena Poznjak-Kõlari, Tiiu Randviiru, Kaie Kõrbi ja Maria Seletskaja kohta.

## Ametlik kutsealane kategooria
Kitsamas tähenduses on *priimabaleriin* baleriinile antav kutsealane kategooria, mis on ekvivalntne esitantsija kategooriaga. 

### Venemaa Keisririik
Selline ametlik kategooria oli kasutusel näiteks Keiserlikul Venemaal alates 1890. aastatest kuni keisririigi eksistentsi lõpuni.

Keiserlike teatrite direktsioon andis *priimabaleriini* kategooria Maria teatri viiele ja Moskva Suure Teatri kahele baleriinile.

*Maria teatris: Pierina Legnani, Matilda Kšessinskaja, Olga Preobraženskaja, Anna Pavlova ja Tamara Karsavina.

*Moskva Suures Teatris: Jekaterina Geltser ja Ljubov Roslavleva.

### Tänapäeval
Tänapäeval on balletitantsijate kutsealases hierarhias *priimabaleriin* kasutusel vähestes teatrites (Venemaal näiteks Stanislavski ja Nemirovitš-Dantšenko Moskva Muusikateatris). 

*Stanislavski ja Nemirovitš-Dantšenko Moskva Muusikateatris oli 2023. aasta veebruari seisuga viis priimabaleriini: Oksana Kardaš, Erika Mikirtitševa, Ksenija Rõžkova, Natalja Somova ja Ksenija Ševtsova.

## Viited

## Vaata ka
**[[Prima ballerina assoluta]]*
*Esitantsija
Riina Rillo

**Riina Rillo** (sünninimi Riina Jaanisk, sündinud 7. juuni 1956) on eesti maalikunstnik ja galerist.

Ta on lõpetanud Oskar Lutsu Palamuse Gümnaasiumi ja Tartu Kõrgema Meditsiinikooli. Kunstialased akadeemilised teadmised on ta omandanud Eesti Kunstiakadeemia Avatud Akadeemias Tiit Pääsukese, Aimar Kristersoni, Tiina Tammetalu, Maarit Murka, Kaisa Puustaku juhendamisel ja Tartu Kõrgemas Kunstikoolis "Pallas" Eve Eesmaa juhendamisel. 

Lisaks on Rillo õppinud Estonian Business Schoolis ärimajanduse juhtimist. Enne kunstivaldkonda asumist töötas ta meditsiinis, kultuurijuhina, panganduses ja riigiametis. 

Kunstnik on viljelenud kriitpastell-maali, akvarelli,  akrüülmaali, siidimaali ja keraamikat. Valdavaks on tema loomingus õlimaal.

2014. aastal asutas ta koos oma abikaasa Mati Rilloga Rakveres kunsti- ja disainigalerii Ars-Mel, mis vahendab Eesti kunstnike teoseid.

## Isikunäitused
Isikunäitusi on Riina Rillo korraldanud alates 2007. aastast. Grupinäitustel on ta osalenud alates 2000. aastast.

* 2013 "Saladuste Puud." Nokia Kontserdimajas Tallinnas.
* 2016 "Eestimaa Taevas." Võru Linnagaleriis. 
* 2017 "Vastus on maalil." Paide Kultuurikeskuses.
* 2019 "Keeruline naine." Rakvere Kultuurikeskuses. 
* 2019 "Tundlikud lained." Jõhvi Linnagaleriis 
* 2021 "Valgus astub kukesammul." Kiltsi mõisas. 
* 2022 "Sinilinnu pesa." Peterburi Jaani kirikus. 

## Viited

## Välislingid
* Eesti Kunsti ja Arhitektuuri Biograafiline Leksikon: Riina Rillo
* Riina Rillo - kunstniku veebigalerii
Matilda Kšessinskaja

**Matilda Kšessinskaja**, ka **Mathilde Kschessinska** (vene keeles Матильда Феликсовна Кшесинская; poola keeles *Matylda Maria Krzesińska*; 31. august (vkj 19. august) 1872 Peterburi maakond, Peterburi kubermang – 6. detsember 1971 Pariis) oli poola juurtega Keiserliku Venemaa balletitantsija ja Prantsusmaa balletipedagoog.

## Loomekarjäär
Pärast 1890. aastal Peterburi keiserliku teatrikooli lõpetamist võeti Matilda Kšessinskaja keiserlike teatrite balletitrupi liikmeks. 1892. aastal edutati ta teiseks solistiks ja 1893. aastal priimabaleriiniks (aastapalgaga 3000 rubla). Põhiliselt tantsis ta Maria teatris (ballettmeister Marius Petipa). 

Vene baleriinidest esimesena tegi Kšessinskaja laval 32 fueteed järjest (enne teda tegid Maria teatris seda vaid itaalia baleriinid, sealhulgas Pierina Legnani). Lavakarjääri lõpetas Kšessinskaja 1917. aastal. 

Kšessinskaja oli ainus vene baleriin, kes pälvis revolutsioonieelsel perioodil *[[prima ballerina assoluta]]* austava nimetuse (1896).

## Emigratsioonis
Ta lahkus Petrogradist 1917. aasta suvel. Elas kaks aastat Lõuna-Venemaal, 1919. aastal emigreerus Prantsusmaale. 1929. aastal avas Kšessinskaja Pariisis oma balletistuudio. 1960. aastal ilmusid Pariisis tema memuaarid.

## Isiklikku
1921. aastal abiellus Kšessinskaja morganaatiliselt suurvürst Andrei Vladimirovitšiga.

## Kajastamine filmis
*1983. aastal linastunud Emil Loteanu filmis "Anna Pavlova" mängis Matilda Kšessinskaja osas Natalja Fatejeva.
*2017. aastal linastunud Aleksei Utšiteli filmis "Matilda" mängis Kšessinskaja osas Michalina Olszańska.

## Viited

## Kirjandus
*Coryne Hall. "Keiserlik baleriin: Matilda Kšessinskaja ja Romanovid". Tõlkinud Karin Suursalu, kirjastus Kunst, 2007.

## Välislingid
Vendlus (psühholoogia)

**Vendlus** on transtsendentaalse psühholoogia kohaselt olnud inimkonna algne seisund.

Ken Wilber kirjeldab oma raamatus „Eedenist alates“ fenomenoloogiliselt inimteadvuse arengut ürginimesest alates. Tema tõlgenduse järgi elasid ürginimesed teadvusliku universumi maagilisest alateadvusest. Tänapäeval esindavad seda seisundit veel naturaalmajanduslikult elavad aborigeenid.

## Viited
István Bethlen

**István Bethlen** (8. oktoober 1874 Gernyeszeg – 5. oktoober 1946 Moskva) oli Ungari poliitik, ta oli aastatel 1921–1931 Ungari peaminister.

Ta pärines vanast Transilvaania aadlisuguvõsast. Ta valiti 1901. aasta parlamendivalimistel liberaalina Ungari Riigipäeva Ungari poole impeeriumis. Pärast Austria-Ungari kokkuvarisemist 1918. aastal võitles ta Ungari Nõukogude Vabariigi vastu ja temast sai Miklós Horthy lähedane nõunik. Ta oli 14. aprillist 1921 kuni 24. augustini 1931 Ungari peaminister.

1922. aastal asutatud Ühtsuspartei toel valitses Bethlen autoritaarselt. Ta püüdles Ungari majanduse konsolideerimise poole. 1927. aastal Itaaliaga sõlmitud liidu kaudu suutis ta luua vastukaalu Väikesele Antantile ja murda läbi pärast 1918. aastat aset leidnud Ungari isolatsiooni. Pärast Ungari okupeerimist sakslaste poolt 1944. aasta mais läks Bethlen põranda alla, kuid Punaarmee arreteeris ta 1945. aasta aprillis. Bethlen suri 5. oktoobril 1946 Moskvas Butõrka vanglas.
Alma Lindeman

**Alma-Sofie Lindeman** (kuni 21. aprillini 1933 perekonnanimi ka **Lindmann**; 7. märts (vkj) / 19. märts 1888 Tallinn – 14. jaanuar 1964) oli Eesti riigiametnik.

Ta lõpetas 1907. aastal Tallinnas linna l järgu tütarlaste keskkooli. Aastatel 1908–1917 oli ta Moskvas, kus töötas koduõpetajana. Koduõpetajana töötas ta ka Saksamaal, Šveitsis ja Prantsusmaal. Lühemat aega elas ta Inglismaal, Norras ja Rootsis ning lõpuks uuesti Moskvas ja Venemaa Kaukaasia-osas.

1917. aasta algul tuli ta Tallinna. Ta astus 3. juulil 1917 Maanõukogu kantselei teenistusse ametnikuna ja alates septembrist 1917 Maanõukogu kantselei juhatajana kuni Maanõukogu laialiajamiseni enamlaste poolt 15. novembril 1917.

Enamlaste võimuloleku ajal oli ta Maanõukogu sekretäri ülesandel tegev põranda all ja varjas Maanõukogu kantseleist enne enamlaste võimuhaaramist ära toodud arhiivi. Ka Saksa esimese okupatsiooni ajal ta andis Maanõukogu arhiivist teateid Maanõukogule ja maavalitsusele. Pärast okupatsiooni lõppu jätkas ta uuesti tööd Maanõukogu kantseleis juhatajana kuni Asutava Kogu kogunemiseni23. aprillil 1919, mil Maanõukogu kantselei koosseis läks Asutava Kogu juhatuse käsutusse. 

Ta oli 1919–1920 Asutava Kogu kantselei juhataja ja 1921–1938 Riigikogu Kantselei juhataja.

## Tunnustus
*1931 Eesti Punase Risti mälestusmärgi II järgu II aste
*1938 Valgetähe III klassi teenetemärk

## Viited

## Kirjandus
*Heili Reinart. "Alma Lindemani iseloomustas väärikus ja jäägitu ausus". Arvamus, kultuur (ajalehe Postimees lisa), 25. märts 2023. Lk 7

## Välislingid
*Foto
Vendlus (filosoofia)

**Vendlus** (prantsuse keeles *fraternité*) on poliitilises filosoofias inimestevaheline solidaarsus või üksmeel.

Vendluse idee sisaldub Prantsusmaa rahvuslikus loosungis "vabadus, võrdsus, vendlus" (*liberté, égalité, fraternité*).

## Vaata ka

* Vabadus
* Võrdsus

## Kirjandus

Tõnn Sarv. Vendluse revolutsioon. – Teater. Muusika. Kino nr 7/8, 2020.
Vendlus (osadus)

**Vendlus** (inglise keeles *brotherhood*, tuletatud ladinakeelsest mõistest *frater*, "vend") on vaimne osadus, pühendumine või kuulumine mingisse ühendusse või institutsiooni ehk vennaskonda. 

## Vaata ka

* Vendlus (filosoofia)
Fresnicourt-le-Dolmen

**Fresnicourt-le-Dolmen** on vald Põhja-Prantsusmaal Pas-de-Calais' departemangus.

Põllumajandusküla asub u. 16 km Béthune'ist lõunas ja 32 km Lille'ist edelas, maantee D57 ääres.

## Vaatamisväärsused

* Notre-Dame'i kirik, ehitatud vanale vundamendile 19. sajandi jooksul.
* Dolmenite rühm, tuntud kui Haldjate laud *(Table des Fées)*.
* 15. sajandi Olhaini loss.
* Olhaini arboreetum.


Pilt:dolmen_fresnicourt.jpg|*Table des fées*
Pilt:olhain1.jpg|Olhaini loss


## Vaata ka

* Pas-de-Calais' departemangu haldusüksuste loend

## Viited
Mitică Popescu

**Mitică Popescu** (2. detsember 1936 Bukarest – 3. jaanuar 2023 Bukarest) oli rumeenia teatri- ja filminäitleja.

1950. aastate lõpus alustas õpinguid Caragiale-nimelises Bukaresti Riiklikus teatri- ja filmiülikoolis, kuid oli sunnitud need katkestama. Kommunistliku Rumeenia julgeolekuteenistus Securitate süüdistas  Popescut riigist põgenemise kavandamises, ta arreteeriti ning talle määrati kolmeaastane vanglakaristus. Vabanedes jätkas õpinguid ja Radu Beligan kutsus ta tööle Bukaresti komöödiateatrisse. 

Pärast kooli lõpetamist 1967. aastal asus tööle Piatra Neamți Noorsooteatris. Selles teatris töötas ta 1973. aastani. Seejärel naasis Bukaresti ja töötas aastani 2010 Bukaresti Väikses Teatris (rumeenia keeles *[[Teatrul Mic]]*). 

Mitică Popescu oli abielus näitleja Leopoldina Bălănuțăga kuni naise surmani 1998. aastal.

## Viited

## Välislingid
*
Pierina Legnani

**Pierina Legnani** (30. september 1863 Milano, Itaalia kuningriik – 15. november 1930 Milano) oli itaalia balletitantsija ja balletipedagoog.

Legnani sai 1892. aastal Milanos La Scala teatris priimabaleriini staatuse. 1893. aastal kutsuti ta tantsima Venemaale, kus ta sõlmis töölepingu Keiserlike teatrite direktsiooniga. Põhiliselt töötas ta Peterburis Maria teatris, kus tantsis ballettmeister Marius Petipa lavastustes peaosi. Tema lepingut pikendati korduvalt vaatamata Matilda Kšessinskaja vastasseisule ja intriigidele.

1893. aastal pälvis Legnani Maria teatri *[[prima ballerina assoluta]]* austava nimetuse. Debüüdiga balletietenduses "Tuhkatriinu" põhjustas ta sensatsiooni, tehes järjest 32 fueteed. Element, mida õpetati Milano balletikoolis, rabas venelasi.

Naasnud kodumaale 1901. aastal, töötas Legnani La Scala teatris. 20. sajandi alguses õpetas ta La Scala balletikoolis.

## Viited

## Välislingid
Mäng (mõttemäng)

**Mäng** on mõttemäng, mille eesmärk on mitte mõelda mängule endale. Mängule mõtlemine tähendab kaotust, millest tuleb teatada iga kord, kui see juhtub. Enamikku mängu versioone on võimatu võita. Olenevalt versioonist arvatakse, et kogu maailm või kõik need, kes on mängust teadlikud, mängivad seda kogu aeg. On välja töötatud taktikaid, et suurendada Mängust teadlike inimeste arvu ja seeläbi suurendada kaotuste arvu.
Gauchin-Légal

**Gauchin-Légal** (või **Gauchin-le-Gal**) on vald Põhja-Prantsusmaal Pas-de-Calais' departemangus.

Põllumajansdusküla asub u. 16 km Béthune'ist lõunas ja 47 km Lille'ist edelas, teede D73 ja D341 ristumiskoha ümbruses. Läbi küla voolab väike oja *Ruisseau de Caucourt*, Lawe jõe lisajõgi.

## Vaatamisväärsused

* "Le Gal", külaplatsil teise külge aheldatud liivakivirahn.
* St. Josephi kirik, pärineb 16. sajandist.
* 18. sajandi loss.


Pilt:legal01.jpg|Le gal de Gauchin
Pilt:Gauchin-Légal - Monument aux morts.JPG|Sõjas langenute mälestusmärk


## Vaata ka

* Pas-de-Calais' departemangu haldusüksuste loend

## Viited
Paula Radcliffe

**Paula Jane Radcliffe** (sündinud 17. detsembril 1973 Davenhamis) on Suurbritannia endine pikamaajooksja, maailmameister naiste maratonis (2005) ja mitmekordne maailmameister naiste poolmaratonis.

## Karjäär

Ta tegi täiskasvanute tiitlivõistluste debüüdi 1993. aasta maailmameistrivõistlustel Stuttgardis, kus sai 3000 meetri jooksus 7. koha.

1995. aasta maailmameistrivõistlustel Göteborgis sai ta 5000 meetri jooksus 5. koha.

1996. aasta suveolümpiamängudel Atlantas oli ta 5000 meetri jooksus viies.

1997. aasta maailmameistrivõistlustel Ateenas sai Radcliffe 5000 meetri jooksus 4. koha.

1998. aasta Euroopa meistrivõistlustel Budapestis oli ta 10 000 meetri jooksus viies.

1999. aasta maailmameistrivõistlustel Sevillas võitis Radcliffe 10 000 meetri jooksus Gete Wami järel hõbemedali.

2000. aasta suveolümpiamängudel Sydneys sai ta 10 000 meetri jooksus Suurbritannia rekordiga 30.26,97 4. koha.

2001. aasta maailmameistrivõistlustel Edmontonis oli Radcliffe 10 000 meetri jooksus kolme Etioopia jooksja järel neljas, kaotades pronksi võitnud Gete Wamile vaid 8 sajandiksekundiga.

2002. aasta Euroopa meistrivõistlustel Münchenis võitis ta 10 000 meetri jooksus kuldmedali Euroopa rekordiga 30.01,09. Rahvaste Ühenduse mängudel võitis ta 5000 meetri jooksus kuldmedali võistluste rekordiga 14.31,42.

2003. aasta Londoni maratonil jooksis ta maailmarekordi 2:15.25. See rekord püsis 2019. aastani, kui Brigid Kosgei jooksis Chicagos 2:14.04. Radcliffe'i aeg püsib Euroopa rekordina.

2004. aasta suveolümpiamängudel Ateenas osales ta nii maratonil kui ka 10 000 meetri jooksus, kuid katkestas mõlemad.

2005. aasta maailmameistrivõistlustel Helsingis tuli Radcliffe maratonijooksus maailmameistriks, püstitades võistluste rekordi 2:20.57.

2008. aasta suveolümpiamängudel Pekingis sai ta maratonil 23. koha.

Radcliffe lõpetas sportlaskarjääri 2015. aasta Londoni maratonil.

Ta võitis karjääri jooksul kolmel korral kuldmedali poolmaratoni maailmameistrivõistlustel (2000, 2001, 2003). Ta võitis kolmel korral ka Londoni maratoni (2002, 2003, 2005) ja New Yorgi maratoni (2004, 2007, 2008) ning ühel korral Chicago maratoni (2002). Krossijooksu maailmameistrivõistlustel võitis ta kolm kuld-, kolm hõbe- ja ühe pronksmedali. Krossijooksu Euroopa meistrivõistlustel võitis ta kolm kuldmedalit.

## Isiklikud rekordid
;Väljas

Allikas: Rahvusvaheline Kergejõustikuliit

## Isiklikku

Paula Radcliffe'i vanatädi oli Briti ujuja Charlotte Radcliffe.

Paula Radcliffe on alates 2001. aastast abielus keskmaajooksja Gary Loughiga. Neil on tütar Isla ja poeg Raphael. Nad elavad Monacos.

2004. aastal avaldas ta autobiograafia "Paula: My Story So Far".

## Viited

## Välislingid
* 
* Autobiograafia "Paula: My Story So Far" (veebiversioon)
Ivan Hrõhorovitš-Barski

**Ivan Hrõhorovitš Hrõhorovitš-Barski** (ukraina keeles Іван Григорович Григорович-Барський, vene keeles Иван Григорович-Барский; 1713 Litkõ Brovarõ lähedal Hetmaniriigis – 10. september 1791 Kiiev Venemaa keisririigis) oli ukraina arhitekt, ukraina barokkstiili viljeleja.

## Eluloolist
Ivan Hrõhorovitš-Barski sündis kaupmehe peres. Tema isa Hrõhorõ pärines väikesest Bari linnast, sellest tuletati lisanimi Barski. Ivan oli kirjaniku ja rännumehe Vassõl Hrõhorovitš-Barski (Васи́ль Григо́рович Григоро́вич-Ба́рський; 1701–1747) noorem vend ja õppis nagu temagi Kiievi Mohõla Akadeemias.

## Looming
Ivan Hrõhorovitš-Barski projekteeris palju kirikuid Kiievis ja mujal Ukrainas. Aastatel 1752–1763 ehitas ta koos arhitekt Andrei Kvassoviga Kozeletsi Jumalaema Sündimise kiriku, mis nüüdseks on rahvusliku tähtsusega arhitektuurimälestis. Ta projekteeris Kiievi Püha Kirilli kiriku kellatorni, mis valmis 1760. aastal ja lammutati 1937, Novi Petrivtsis Mežõhirja Issanda Muutmise kloostri, mis purustati 1935. aastal, aastail 1748–1749 valminud Simsoni kaevu Kiievis, aastatel 1766–1772 ehitatud Jumalaema Kaitsmise kiriku Podilis ning arvukailt muid ehitisi.

## Pildid

Собор Різдва Богородиці (мур.) - 1.jpg|Kozeletsi Jumalaema Sündimise kirik
Покровська церква на Подолі 2.jpg|Jumalaema Kaitsmise kirik Podilis
Кирилівська церква Фасад.jpg|Püha Kirilli kirik
Ротонда фонтану «Самсон» P1930887.jpg|Simsoni kaev
Mezhyhirskyi Monastery, 1843.jpg|Mežõhirja klooster Novi Petrivtsis, 1843
St Cyril's Monastery (Panorama).JPG|Püha Kirilli klooster kellatorniga esiplaanil
80-385-0103 Гостиний двір.jpg|Hostõnnõi Dvir
74-220-0011. Трьохсвятительська церква (мур.) – пам’ятка, пов’язана з родиною Розумовських (1 из 1).jpg|Kolmainsuse kirik Lemešis Tšernigivi oblastis


## Viited

## Välislingid
* Іван Григорович-Барський. - ВІРТУАЛЬНИЙ МУЗЕЙ КИЄВО-МОГИЛЯНСЬКОЇ АКАДЕМІЇ (ukraina keeles)
Heinz Lindner

**Heinz Lindner** (sündinud 17. juulil 1990 Linzis) on Austria jalgpallur, kes mängib väravavahina Šveitsi kõrgliigaklubis FC Sion ja Austria jalgpallikoondises.

Ta alustas klubikarjääri Viini Austrias. Austria kõrgliigas debüteeris ta hooajal 2009/10. Hooajal 2012/13 tuli ta klubiga Austria meistriks.

2015. aastal liitus ta Saksamaa kõrgliigaklubiga Eintracht Frankfurt, kuid oli seal kahe hooaja jooksul varuväravahi rollis. Aastatel 2017–2019 mängis ta Šveitsi kõrgliigaklubis Grasshoppers. Hooajal 2019/20 mängis ta Saksamaa esiliigaklubis Wehen Wiesbaden. Aastatel 2020–2022 mängis ta Šveitsi kõrgliigaklubis FC Basel. 2022. aasta juunis sõlmis ta lepingu FC Sioniga.

Austria jalgpallikoondises debüteeris Lindner 1. juunil 2012 sõprusmängus Ukraina vastu. Ta kuulus Austria koondisse 2016. aasta Euroopa meistrivõistlustel.

## Viited
Konteinertaim

**Konteinertaim** on istutusanumas kasvav taim. 

Konteinertaimede kasvatamine on laiemalt levinud asumites, kus puudub looduslik maa-ala taimede kasvatamiseks. Eri liiki puhmaid ja taimi istutades saab luua liigirikkust. Taimed meelitavad kohale linde ja putukaid pakkudes neile varjupaika ja lisa toidulauale.

## Konteinertaimedeks sobivaid taimi
Peaaegu kõik taimed võivad kasvada konteinerites, kui järgida teatud reegleid. Lehtpuud ja põõsad loovad huvitava struktuuri ja sügisel pakuvad silmailu lehtede värvi muutumisega. Lisaks saab mitmetelt puudelt ja põõsastelt erinevaid vilju.

Sobivad ka erinevad köögiviljad nagu tomatid, baklažaanid, paprikad ja kurgid. Samuti saab kasvatada erinevaid juurvilju, näiteks porgand või kartul. Marjadest on kõige parem kasvatada konteinerites maasikaid. 

Konteinertaimedeks sobivad ka peenrataimed, kui arvestada sellega, et mitmed püsililled tuleb talveks tõsta soojemasse paika, nagu näiteks kasvuhoone või kelder, et vältida taimede külmumist.

Ka kõik sibultaimed kohanevad hästi konteinerites – kas iseseisvalt või koos teiste taimedega. Tuleb meeles pidada, et sibultaimedel on kindel õitsemisperiood ja taimed muutuvad teatud aastaaegadel uinuvaks, mille tulemuseks on maapealsete osade kuivamine.

## Ohud konteinertaimede kasvatamisel
Taimed surevad peamiselt kolmel põhjusel: läbikülmumine, kuivamine või toitainete puudumine. Kuivamise vältimiseks tuleks istikud istutada suurde istutusanumasse. See tagab parema niiskusrežiimi ja ei lase anumal läbi kuivada. 

Enamasti kasvatatakse konteinertaimi eesmärgil, et need pakuks silmailu aasta läbi. Konteinertaimede külmumise vältimiseks on soovitatav need katta pakasekaitsekangaga või viia anumad talvituma soojemasse ruumi. Samuti müüakse külma eest kaitsvaid spetsiaalseid potte.

Kasvatades taimi suletud keskkonnas, tuleks arvestada ringluses olevate toitainetega ja nende sisaldusega. Selleks, et taimed saaksid kasvada parimas võimalikus keskkonnas, tuleks neid väetada kas vähese mineraalväetisega või kasutada looduslikke väetisi, mis ei muudaks kasvatatavaid taimi tarbimiskõlbmatuks. Seejuures tuleb silmas pidada, et konteinertaimi võiks hakata väetama kolm nädalat pärast istutamist – siis, kui mulla toitainete sisaldus on vähenenud.

## Viited
Võdubõtši kloostri Püha Georgi kirik

**Võdubõtši kloostri Püha Georgi peakirik** on 17.–18. sajandist pärinev õigeusu kirik Kiievis, Võdubõtši kloostri arhitektuuriansamblisse kuuluv ehitis. Kirik on ehitismälestis ja üks ukraina barokkstiili säravamaid näiteid.

## Ajaloost
Kirik ehitati väepealik Mõhhailo Mõklaševski tellimusel aastail 1696–1701 ja pühitseti Georgios Võidukandjale. Kiriku pühitses sisse metropoliit Varlaam Jasõnskõi. Kiriku uhkuseks oli viiekorruseline kullatud ikonostaas, mille kinkis hetman Danõlo Apostoli abikaasa Anna.

Nõukogude ajal kirik suleti ja varad rekvireeriti. 1936. aastal põletasid Võitlevate Ateistide Liidu (Союз Воинствующих Безбожников) Nõukogu komnoored kiriku ikonostaasi avalikult väljakul, hoolimata selle kunstiväärtusest ukraina baroki ilusa näitena. 1967. aasta tulekahjus hävis kogu kiriku sisustus ja freskod. Hävis ka katedraalis hoitud Ukraina NSV Teaduste Akadeemia vanatrükiste kogu. Kirik taastati muuseumi ja arhitektuurimälestisena.

Pühakoda tagastati 20.–21. sajandi vahetusel Ukraina Õigeusu Kirikule. 1998. aastal toimus esimene liturgia. 2007. aastal renoveeriti kiriku eksterjöör, ikonostaasi esimene korrus ja algas töö freskode ennistamisega.

## Vaata ka
* Võdubõtši klooster

## Viited
Flandria Ballett

**Flandria Ballett**, ka *Flaami Ballett* (hollandi keeles *Ballet Vlaanderen*) on Belgia suurim balletikollektiiv. See kuulub 2014. aastast omaette üksusena Flandria Ooperi- ja Balletiteatri koosseisu. 

Flandria Ballett asutati 1969. aastal kui **Flandria Kuninglik Ballett** (*Koninklijk Ballet van Vlaanderen*).

Flandria Ballett tegutseb Antwerpenis, peamiselt Theater 't Eilandje's, kus asuvad harjutussaalid, töökojad ja balletistuudio. Etendused toimuvad Antwerpeni ja Genti ooperiteatrimajas.

## Esitantsijaid ja esisoliste
*Priit Kripson (1994–2008)
*Maria Seletskaja (esisolist 2010. aastail)
*Nancy Osbaldeston (2017–)

## Teatrijuhte
Flandria Balleti etendusejuht on 2008. aastast Priit Kripson.

## Vaata ka
*Kuninglik Flaami Ooper

## Välislingid

*Opera Ballet Vlaanderen. operaballet.be
Mateusz Przybylko

**Mateusz Przybylko** (sündinud 9. märtsil 1992 Bielefeldis) on Saksamaa kõrgushüppaja.

Ta võitis 2018. aasta sisemaailmameistrivõistlustel Birminghamis tulemusega 2.29 pronksmedali. Sama aasta suvel Berliinis toimunud Euroopa meistrivõistlustel ületas ta isiklikku rekordit kordava 2.35 ja võitis kuldmedali.

Przybylko isiklik rekord on 2017. aastal Bottropis hüpatud **2.35**. Sisetingimustes on tema rekord 2018. aastal Dortmundis hüpatud **2.30**.

## Isiklikku

Mateusz Przybylko on poola päritolu. Tema isa Mariusz on endine Poola jalgpallur, ema Violetta endine Poola jooksja ning ka vennad Kacper ja Jakub on Poolat esindavad jalgpallurid.

## Viited

## Välislingid
*
2011. aasta rannavõrkpalli maailmameistrivõistlused

**2011. aasta rannavõrkpalli maailmameistrivõistlused** toimusid 13.–19. juunil 2011 Roomas Itaalias. Tegemist oli kaheksandate ametlike rannavõrkpalli maailmameistrivõistlustega.

Eestit esindasid meeste turniiril Rivo Vesik ja Karl Jaani, kes jäid alagrupis kolmandaks, kuid pääsesid kolmandate kohtade arvestuses 32 parema sekka. 1/16 finaalis tunnistati valitsevate meistrite, Saksamaa meeskonna Brink/Reckermann paremust.

## Ajakava

## Medalialad
### Medalid riigiti

### Medalivõitjad

## Viited


## Välislingid
* Meeste turniir FIVB arhiiv
*  Naiste turniir FIVB arhiiv
Põhja-Küprose lipp

**Põhja-Küprose lipp** on tunnustamata Põhja-Küprose Türgi Vabariigi riigilipp.

## Varasemad lipud

Fail:Flag of the Turkish Republic of Northern Cyprus (1983).svg| Põhja-Küprose lipp 1983–1984

## Vaata ka
*Põhja-Küprose vapp
Mežõhirja klooster

**Mežõhirja klooster** oli 10. sajandil asutatud õigeusu klooster Ukrainas, mis asus Kiievist põhja pool Novi Petrivtsis Dnepri kaldal. Klooster purustati 1930. aastate keskel.

## Ajaloost
988. aastal asutatud mungaklooster oli üks esimesi kloostreid idaslaavlaste alal Kiievi-Venes. Klooster sai korduvalt sõjategevuses ja tulekahjudes kannatada, kuid ehitati uuesti üles. 1894. aastal remonditi hoonestu põhjalikult ja korraldati ümber nunnakloostriks. Pärast oktoobrirevolutsiooni suleti see 1918. aastal ja Nõukogude Liidu Kommunistliku Partei Keskkomitee Poliitbüroo otsusel lammutati täielikult 1935.–1936. aastal.

Pärast kloostrihoonete lammutamist rajati kloostri maa-alale Ukraina Kommunistliku Partei funktsionääride residents. Residentsi kasutas eravaldusena Viktor Janukovõtš kuni selle võõrandamiseni 2014. aastal.

## Vaata ka
* Mežõhirja residents

## Viited

## Välislingid
* Mezhyhiria Transfiguration Monastery. - Encyclopedia of Ukraine
* Межигорский Спасо-Преображенский монастырь. - Энциклопедический словарь Брокгауза и Ефрона
* МЕЖИГОРСКАЯ ЛЂТОПИСЬ. 1608 — 1700. - (Mežõhirja kroonika)